《乙丑冬重过古囊 其一》
明代·黄廷用

不到囊山上，于今十二年。路迷荒草里，寺没古松前。

何处来清磬，空山眷法筵。倭奴频作祟，无地可安禅。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。